Flavell Te Ururoa: Central North Island Forests Land Collective Settlement Bill — Third Reading 
Flavell Te Ururoa: Central North Island Forests Land Collective Settlement Bill — Third Reading 
[Volume:650;Page:19126] 
TE URUROA FLAVELL (Maori Party—Waiariki) 
: 
 Tena koe Madam Assistant Speaker ki a tatou kua tae mai ki roto i te Whare Paremata i tenei ata. He kitenga kanohi ka hoki nga mahara ki te hunga kua ngaro atu i te tirohanga kanohi. Kai konei ratou a-wairua nei ko ta tatau ko te tuku i te roimata kia rere ka mutu waiho ratau kia moe. 
Ko tenei ra mo taua te hunga ora e nga iwi kua tae mai ki roto i te Whare Paremata tena koutou tena koutou tena koutou katoa. E ki ana te korero mai i Maketu ki Tongariro mai i Nga Kuri a Wharei ki Tihirau kai aku rangatira tae atu ki a koutou Ngati Raukawa ko koutou ko tatou tenei kua u mai ki te Whare Paremata i tenei ata nau mai hoki mai. Nau mai hoki mai ki te kaupapa na tatau tonu i kokiri ki tenei rangi. Te ra ka whakamanahia te pire nei e tenei Paremata. Me mihi me whakanui i te ahuatanga o nga mahi nui kua oti nei i nga tau engari ka pataia te patai ko wai ka mohio i te timatanga o tenei tau ka eke nga wawata ki tenei taumata. He mea pai he mea whakanui tera ahuatanga kia kite mai ai te puawaitanga i tenei rangi. Koina pea te hua o te pukumahi o te heke o te werawera o te tautohetohe o te mahitahi o te aronga ngatahi o te korero o te wananga o te whakatau whakamutunga.  
Koinei te mihi whanui ki a tatau katoa koutou o te kainga o te takiwa o te Waiariki nga taha katoa o te Whare tena tatau katoa. E ai ki te korero koinei te whakataunga nui whakaharahara nei i waenganui i te Karauna me taua te Maori. Ki ta te pukapuka a  
Mana 
 he ahua orite tenei kirimana ki te Tiriti o Waitangi. Hoi ano tera korero tera. Kaore au i konei i te panuitanga tuatahi me ki na tetahi mate au i to ki wahi ke engari e ai ki ta etahi i haruru te whenua. I tenei rangi kai te harikoa te ngakau kai konei au mo tenei wa. He tika tonu te korero a te Minita a te Takuta Maikara Karana he tere tonu te waka nei engari kua u ki uta. E te Whare me mihi ra ki a koe.  
Kai taku Ariki e Tumu mo te ahuatanga ko tenei i arahi nei i tenei kaupapa. I puta tauna karanga kia eke nga iwi katoa ki runga i o marae o Ngati Tuwharetoa. I korerohia i wanangahia te take nei. Ae ranei me noho totara wahi rua ae ranei me noho i raro i te korowai kotahi. I puta te korero te whakatau me te pukumahi ana koinei tatau e hui nei i tenei rangi. Ka mihi ano hoki ki te Minita nana tonu tenei huarahi hou i whakarite nga Minita ranei kai te korero au ki te ahuatanga ki a koe te Takuta ki a koe e Mita ki a koutou katoa a Parekura a Shane e arahi nei i tenei kaupapa. He huarahi hou he ara hou engari ara noa ake ona painga. Ki taku titiro kua aro mai nga iwi Maori ki tenei huarahi na runga i te mea e hia ke nei nga kereme kua whakatakotohia ki roto i tenei Whare Paremata. Kua ahua toremi tenei Whare i te ahuatanga o nga kereme kua tau mai ki roto i a ia.  
Ko tetahi take nui e hoa ma i puta i te wa i noho nei te komiti whaiti ko tera e pa ana ki te mana korero o tena iwi o tena iwi. Ehara i te mea e tika ana ma matou tena e wetewete ana kua puta mai te korero a etahi atu o nga mema mo tenei take. Hoi ano e orite ana te whakaaro kaua e mutu te ahuatanga o te korero. Kaua e aukati te ahuatanga o te korero i te mea he wa tona ka ara ake nga nawe i roto i te ngakau o nga tamariki mokopuna pea. Ka hoki nga mahara ki te hui i tu ki roto o Waitetoko o roto Ngati Tuwharetoa i te tau pea kua hipa. I tera wa i te ahua awangawanga nga iwi ana mai i tera wa na nga mahi pai na te kaha o te korero ana kua puta te kotahitanga e korerohia ake nei. Ko te mea pai o roto i tenei whiriwhiringa e te Minita a kua puta te korero rangatira ki te rangatira. he tohu pai tera i te mea i nga tau kua hipa koinei tetahi o nga nawe kua puta kua tonoa me ki nga mea tuawha tuarima ranei ki mua i te aroaro o nga rangatira korero ai. Ko tenei huarahi i whakaritea mai ai katahi tona pai. Hoi ra he aha te kai o te rangatira he korero me mau tonu tatau ki tera ahuatanga.  
Me mihi ano hoki ki a koe Matiu korua ko Wira na korua ano hoki tenei kaupapa i whakatinana. Koinei au e ki nei ko te ara hou e korerohia ake nei ko korua tenei i rongo nei i te riri i rongo nei i te humarie i rongo nei i te ngakau mahaki i rongo nei i te ahuatanga o te hiahia o nga iwi kia anga whakamua nga take nei. Me mihi ra ki a korua ka tika. Ko te mea pai mo tenei momo ahuatanga e ai ki ta te nuinga kotahi tonu te korero na te iwi tonu i whakatau na te iwi tonu i tautohetohe nga take na te iwi tonu i whakariterite te huarahi whainga. Koinei te mihi atu ki a koutou o te kainga nga iwi o roto i te pire a me ki tenei kotahitanga i raro i te marumaru o Tumu te Heuheu.  
He kupu whakamutunga taku ki a koutou o Ngati Rangitihi i korerohia ta koutou take i roto i te Whare nei engari e tika ana te korero a te Minita kai a koutou i tenei wa. Kai a koutou te tikanga i tenei wa. No reira e te iwi e nga iwi kua tae mai i tenei ahiahi kia kaha kia maia nga ra kai mua i te aroaro kia eke tenei o nga waka nei ki uta kia eke panuku kia eke tangaroa. He wa tona kaore e kore ka eke mai ano ra nga wehewehenga i waenganui i a tatau engari i te rangi nei kua puta te korero a te Minita Maori me whakanui me ngahau ka tika. Ko taku ko ta matou o te Pati Maori he tautoko he tautoko he tautoko. Tena koutou katoa. 
[An interpretation in English was given to the House.] 
[ 
Greetings Madam Assistant Speaker and to all present in our House. When we see faces the memories flood back of those who have passed on. Their spirits are present and we lament their loss. Rest in peace.  
This is a day for the living. Greetings to the tribes here in the House. To the people of Te Arawa Mataatua and Raukawa welcome back to the House of Parliament. Welcome back for this matter we have progressed to this stage on this day the bill passes into law. It is a time to celebrate the work done over the years. However the question must be asked: who would have thought at the beginning of this year we would make such progress? It is good and today we celebrate the fruits of the labour the sweat the debates the unity the single-minded focus and the discussions leading to final settlement. 
I acknowledge you all—those from home and the wider Bay of Plenty those from all sides of the House. I have heard it said that this is the largest settlement between the Crown and Maori.  
Mana 
 magazine likens this settlement to the Treaty of Waitangi. I leave it for others to comment on that. I was not here at the first reading due to a bereavement. According to reports the very ground shook. Today my heart is glad I am here to witness this. The Hon Dr Michael Cullen was correct when he said that this has been a swift process; however the canoe has made land. I acknowledge the House.  
I acknowledge the paramount chief Tumu for your leadership. You called other tribes to meet in your Ngati Tuwharetoa domain where this matter was discussed and a decision made over whether to work independently or as a collective. The decision was made to work together; that is why we are here today. I congratulate the Minister who led this new approach; indeed congratulations to the Ministers the Hon Dr Michael Cullen the Hon Mita Ririnui the Hon Parekura Horomia and the Hon Shane Jones. This is a new approach with many benefits. Tribes have supported this new path; witness the many settlements that have come through the House recently. The House has been inundated with the number of legislative settlements.  
A major point of debate in the select committee was the question of the mandate of each iwi.  
It is not appropriate for us MPs to make the decisions; another member has spoken on this issue. The common theme is that discussions do not stop. Do not obstruct the free flow of discussion; if that occurs grievances will in time come forth in the coming generations. I recall the hui at Waitetoko in Ngati Tuwharetoa last year when some tribes voiced their concerns. Since then because of discussions unity has prevailed. The positive aspect of this new path set by the Minister is that the discussions are between people of high standing. This has been a sore point in the past; minor officials have been sent to discuss important matters with tribal leaders. So this is a positive change. Lest we forget the food of chiefs is discourse.  
I commend the efforts of Matiu Te Pou and Wira Gardiner whose efforts made this possible; I refer here to the new path spoken of earlier. You felt the ire as well as the goodwill and glad hearts of the people and the desire of the tribes to progress matters. I commend you. People say the advantage of this path is that the process is clear; there is but one statement endorsed by the tribe; the proposed details of the settlement are debated and the people decide what path to follow. For this I commend the home people and the tribes concerned under the shelter of Tumu te Heuheu.  
A final word to Ngati Rangitihi. Your issues were discussed by the House but the Minister is correct it is over to you now to make a decision. So to all the tribes here this afternoon be strong be steadfast that this canoe makes landfall. The time will come when differences separate us but today the Minister of Maori Affairs has said we should celebrate and be happy. I and the Maori Party are in support. Thank you. 
]